Ջոն Մեյեր

Ջոն Քլեյթոն Մեյեր (Մայեր, անգլ. John Clayton Mayer, ), ամերիկյան երգերի հեղինակ, կատարող, կիթառահար, ստեղնաշարային գործիքներ նվագող, երաժշտական պրոդյուսեր, ձայնագրել է երեք բազմապլատինային ալբոմ՝ Room for Squares, Heavier Things և Continuum, յոթ «Գրեմմի» մրցանակների դափնեկիր։

Ընտանիք 
Ջոն Քլեյթոն Մեյերը ծնվել է Մարգարետ և Ռիչարդ Մեյերների ընտանիքում, 1977 թվականի հոկտեմբերի 16-ին Բրիջփորթում (Քոննեկտիկուտ նահանգ)։ Նա միջնեկ երեխան է, իր երկու եղբայրների՝ Բենի ու Կառլի մեջ։ Նրա մայրը՝ Մարգարետը, անգլերեն լեզու էր դասավանդում, հայրը՝ Ռիչարդը, դպրոցի տնօրեն էր։ Հայրական կողմից Մեյերը հրեա է։ Ջոնը մեծացել է Ֆերֆիլդ փոքր քաղաքում, որտեղ նրա ամենամոտ ընկերը Ջեյմս Բլեյքն էր՝ ապագա մեծ թենիսի աստղը։

Կարիերա
Դպրոցում ջութակ ու կլառնետ նվագելու դասեր է վերցրել։ Երբ լրացավ Ջոնի տասներեքամյակը, հայրը նրա համար կիթառ գնեց, ու տղան սկսեց դասեր վերցնել տեղի երաժշտական խանութի տիրոջից։ Հարևանը Ջոնին Սթիվ Ռեյ Վոնի սկավառակ նվիրեց, ինչից էլ սկսվեց նրա սերը բլյուզի նկատմամբ։ Կիթառ նվագելու ցանկությունը նրա մեջ առաջացավ «Հետ, դեպի ապագա» ֆիլմի դիտումից հետո, «երբ Մայքլ Ջ. Ֆոքսը նվագեց „Johnny Be Goode“: Կարծում եմ դրանից հետո ես հաստատվեցի կիթառ նվագելով»։

Արդյունքում, Ջոնը սկսեց լսել Սթինգ, «The Police», Ջիմի Հենդրիքս, բայց ամենից շատ Սթիվի Ռեյ Վոն, ով, արդյունքւմ, դարձավ նրա կուռքն ու կիթառ նվագելու ամենամեծ ներշնչանքը։

16 տարեկանում Ջոնը սկսեց ելույթ ունենալ ակումբներում։ Ավելի հասուն տարիքում նա, թիմ Պրոկաչինի, Ջո Բելեզնեյի, Ռիչ Ուոլֆի հետ դարձավ «Villanova Junction» խմբի անդամ, բայց այնտեղ երկար չմնաց։

19 տարեկանում Ջոն Մայերն ընդունվում է Բոստոնի Berklee երաժշտական քոլեջ։ Սակայն, իր համակուրսեցի Քլեյ Կուկի դրդմամբ մեկ տարի անց թողեց ուսումն ու Կուկի հետ մեկնեց Ատլանտա, Ջորջա նահանգ։ Այնտեղ նրանք երկուսով ստեղծեցին «LoFi Masters» ծումբն ու սկսեցին ոլույթնոր ունենալ ակումբներում։ Երաժշտական ոճի հարցում առաջացած տարաձայնությունների պատճառով Մեյերը դուրս եկավ խմբից ու սկսեց զբաղվել անհատական կարիերայով։ Ջոնն իր առաջին ալբոմը թողարկում է 1999 թվականին՝ «Inside Wants Out», իսկ մեկ տարի անց հրապարակվում է նրա առաջին բեկումնային դիսկը՝ «Room for Squares»՝ սենսացիոն հաջողություն ունեցած «No Such Thing» հիթով (որի տեքստը գրել է իր և մոր երկխոսությունից)։

2000 թվականին Ջոնը պայմանագիր է ստորագրում Columbia Records-ի հետ և 2001 թվականին թողարկում է «Inside Wants Out»-ի երկրորդ տարբերակը՝ «3x5» բոնուս-տրեքով։

2003 թվականին Ջոնը ստացավ իր առաջին Գրեմմի մրցանակը «Լավագույն տղամարդկային փոփ-վոկալ» անվանակարգում, «Your Body is a Wonderland»-ի համար։ Նույն թվականին նա նաև հրապարակում է իր առաջին համերգային DVD-ն՝ «Any Given Thursday»: 2004 թվականի ամռանը Ջոնը մասնակցում է Էրիկ Կլեպտոնի «Crossroads Guitar Festival»-ին, որտեղ նա նվագում է մեր օրերի լավագույն կիթառահարների հետ։ Նա իրոք դարձել էր նրանցից մեկը։ Ջոնը հյուրախաղերով ճանապարհորդել է Հյուսիսային Ամերիկայում, Ասիայում ու Եվրոպայում ամբողջ երեք տարի։ 2005 թվականի սկզբում նա արդեն հաղթեց երկու Գրեմմի մրցանակ («Լավագույն տղամարդկային փոփ-վոկալ», և «Տարվա երգ»՝ «Daughters» երգով), որոնք հուզեցին նրա երկրպագուներին։

Այժմ, Ջոն Մեկերը ժամանակի ամենահարգված կիթառահարներից է, ինչպես սկսնակների այնպես էլ փորձառուների շրջանում։

2013 թվականին նա թողարկում է քննադատների կողմից բարձր գնահատված "Paradise Valley" ալբոմը։

Այլ գործունեություն 
2004 թվականի հունիսի 1-ից Esquire-ում Մեյերը սկսում է վարել սեփական հաղորդումը՝ «Երաժշտական դասեր Ջոն Մեյերի հետ»։ Ամեն համարում նոր դասընթաց է, ինչպես նաև անձնակն ու հասարակական բնույթի (հումորային) քննարկումներ ու մեկնաբանություններ։ Ամսագրում, 2005 թվականի օգոստոսին, նա ընթերցողին առաջարկեց երաժշտություն գրել իր գրած բառերի համար։ Արդյունքում հաղթեց Թիմ Ֆագանը Լոս-Անջելեսից։ 

Մեյերը համացանցի ակտիվ օգտատերերից է և տարբեր ժամանակներում չորս բլոգեր է ունեցել. MySpace էջ, բլոգ իր պաշտոնական կայքում, ուրիշը Honeyee.com-ում, մեկն էլ tumblr.com-ում, ինչպես նաև, որպես ֆոտոբլոգ՝ StunningNikon.com-ում։ Նա ամենաայցելվող մարդկանցից է իր Twitter-ի բլոգում՝ երեք միլիոն օգտատեր 2010 թվականի հունվարին (13 сентября 2010 թվականի սեպտեմբերի 13-ին բլոգը դադարեց գոյություն ունենալ։ Փակվելու պահին այն ուներ 3,7 միլիոն ընթերցող) ։

Չնայած այն բանին, որ բլոգերում հիմնականում ներկայացնում է կարիերայի հետ առնչվող հարցեր, հաճախ տեղադրում է նաև կատակներ, տեսաձայնագրություններ, լուսանկարներ, իր քննարկումներն ու մեկնաբանությունները, իր անձնական քայլերը։ Նա հայտնի է այն բանով, որ բլոգերում անձամբ ինքն է գրառումնր կատարում, այլ ոչ թե իր պուբլիցիստը։

2000-ականների կեսերին հումորային շոուն դարձավ Մեյերի ինքնատիպ հոբբին։ Նա հայտնվեց հայտնի Comedy Cellar-ում, Նյու-Յորքում։

Հեռուստատեսություն 
2004 թվականին Մեյերը մասնակցեց VH1 հեռուստաշոուի կեսժամանոց կատակերգությանը։ Դա սերիալ է համերգներից տարբեր հատվածներով։ 2009 թվականի հունվարի 14-ին ամրիկյան CBS-ն հայտարարեց, որ իրենք բանակցություններ են վարել Մեյերի հետ շոու-վարյետում մասնակցելու համար։ Rolling Stone-ին տված 2010 թվականի հունվարի 22-ի հարցազրույցում Մեյերը դա հավաստեց։

Ջոն Մեյերը հաճախ է հայտնվում թոք-շոուներում ու այլ հեռուստատեսյաին նախագծերում։ Նրան կարլի է տեսնել Chappelle’s Show comedy skit-ում, Late Night with David Letterman-ում և Late Night with Conan O’Brien-ի եզրափակիչ էպիզոդում։

Ջոն Մեյերը նաև մասնակցել է CSI: Հանցանքի վայր կրիմինալ սերիալի առաջին դրվագում, որտեղ երկու ստեղծագործություն է կատարում։

Անձնական կյանք 

Ջոն Մայերի ընկերուհիների ցանկում տարբեր ժամանակներում եղել են Ջենիֆեր Լավ Հյուիթը, Ջեսսիկա Սիմպսոնը, Մինկա Քելլին, Ջենիֆեր Անիսթոնը, Թեյլոր Սվիֆթը և Քեյթի Փերրին։ Չնայած տարածված ասեկոսեներին, Մեյերը երբեք մտերմիկ հարաբերությունների մեջ չի եղել Հայդի Քլումի հետ։

Սկավառակագրություն

Ստուդիո ալբոմներ 
 2001 - Room for Squares
 2003 - Heavier Things
 2006 - Continuum
 2009 - Battle Studies
 2012 - Born and Raised
 2013 - Paradise Valley

Grammy Awards 
Մեյերը 15 անգամ ներկայացվել է Գրեմմի մրցանակաբաշխությունում, 7 անգամ արժանացել է մրցանակի։

Այլ մրցանակներ ու անվանակարգեր

Ծանոթագրություններ

Արտաքին հղումներ 
 www.johnmayer.com
 John Mayer Auction site 
 Official John Mayer Trio site 
 Blackberry Presents: John Mayer’s 2008 Summer Tour 
 http://www.rollingstone.com
 http://johnmayerfans.net/ 

1977 ծնունդներ
Հոկտեմբերի 16 ծնունդներ
Ամերիկացի երաժիշտներ
«Գրեմմի» մրցանակի դափնեկիրներ
Ամերիկացի ռոք կիթառահարներ
Ամերիկացի ռոք երգիչներ
21-րդ դարի ամերիկացի երգիչներ
Ամերիկացի փոփ երգիչներ
Ամերիկացի ռոք երգահաններ
Ամերիկացի երաժշտական պրոդյուսերներ